Държавен вестник, бр. 10, 2015 г., стр. 78

СТР.  78	
Д Ъ Р Ж А В Е Н  В Е С Т Н И К 	
БРОЙ  10
(4) При установяване на непълноти или 
несъответствия в представените документи 
заявителят се уведомява писмено с указание 
за отстраняване на нередовностите в 14-дневен 
срок от получаване на съобщението.
Чл. 25. Признаването, отказът за признава-
не, оттеглянето на признаването и повторното 
признаване на асоциацията се извършват по 
реда на чл. 17 – 23.
Г л а в а  ч е т в ъ р т а
ПРИЗНАВАНЕ НА МЕЖДУБРАНШОВИ 
ОРГАНИЗАЦИИ
Раздел І
Условия за признаване 
Чл. 26. (1) За признаване като междубран­
шови организации в сектора на млякото и 
млечните продукти може да кандидатстват 
сдружения с нестопанска цел, които се уч-
редяват и регистрират по реда на Закона 
за юридическите лица с нестопанска цел и 
осъществяват дейност в обществена или в 
частна полза. 
(2) Организациите по ал. 1 се създават 
по инициатива на участниците в сектора на 
млякото и млечните продукти и в тях задъл-
жително членуват производители на сурово 
мляко и представители на млекопреработката 
и/или търговията с мляко и млечни продукти. 
(3) Член на призната междубраншова ор-
ганизация в сектора на млякото и млечните 
продукти не може да членува в друга такава.
(4) Междубраншовите организации из-
вършват най-малко една от дейностите по 
чл. 157, параграф 3, буква „в“ от Регламент 
(ЕС) № 1308/2013 г., които са вписани в устава. 
(5) Членовете на организацията отглеждат 
най-малко 10 % от млечните животни в стра-
ната и имат най-малко 10 % производствен 
и/или пазарен дял на млечните продукти. 
Чл. 27. (1) Междубраншовите организа-
ции не участват в споразумения, решения и 
съгласувани практики по чл. 210, параграф 4 
от Регламент (ЕС) № 1308/2013 г. 
(2) Междубраншовите организации са 
длъжни да уведомят МЗХ за споразумения, 
решения и съгласувани практики, в които 
възнамеряват да участват.
(3) Министерството на земеделието и хра-
ните уведомява Европейската комисия (ЕК) за 
споразуменията, решенията и съгласуваните 
практики по ал. 2.
(4) Споразуменията, решенията и съгласу-
ваните практики не се въвеждат в действие 
до определянето им от ЕК за съвместими с 
правото на Европейския съюз.
(5) Министерството на земеделието и хра-
ните уведомява междубраншовите организа-
ции за решенията на ЕК в 7-дневен срок от 
получаването им. 
Раздел ІІ 
Ред за признаване и оттегляне на признава-
нето на междубраншови организации 
Чл. 28. Организация, която отговаря на 
условията по чл. 26 и 27, се признава за 
междубраншова организация в сектора на 
млякото и млечните продукти от министъра 
на земеделието и храните.
Чл. 29. (1) Организацията по чл. 28 подава 
в МЗХ заявление по образец, одобрен със за-
повед на министъра на земеделието и храните.
(2) Към заявлението се прилагат:
1. заверено копие на съдебното решение 
за регистрация;
2. заверено копие на удостоверение за впис-
ване в централния регистър към Министер-
ството на правосъдието, когато сдружението 
извършва дейност в обществена полза; 
3. заверено копие на устава на организа-
цията;
4. заверено копие от вътрешния правилник 
за дейността на организацията;
5. заверен списък с членовете на органи-
зацията;
6. извлечения от Интегрираната инфор-
мационна система с данни за идентифицира-
ните животни и за животновъдните обекти 
за наличния брой млечни крави, овце, кози 
и биволици на членовете на организацията;
7. документ за производствен и/или паза-
рен дял на млечни продукти, който формират 
членовете на организацията;
8. декларации от членовете на органи-
зацията, че не членуват в друга призната 
междубраншова организация в сектора на 
млякото и млечните продукти; 
9. декларация от организацията, че ще пред-
ставя в МЗХ всички споразумения, решения и 
съгласувани практики, в които възнамерява да 
участва, и че няма да ги въвежда в действие 
до определянето им от ЕК за съвместими с 
правото на Европейския съюз.
(3) При установяване на непълноти или 
несъответствия в представените документи 
заявителят се уведомява писмено с указание 
за отстраняване на нередовностите в 14-дневен 
срок от получаване на съобщението.
Чл. 30. (1) Длъжностни лица, оправомо-
щени от министъра на земеделието и храни-
те, извършват проверка по документи и на 
място относно изпълнението на условията за 
признаване на междубраншови организации 
в сектора на млякото и млечните продукти.
(2) При извършване на проверка на място 
се съставя констативен протокол по образец, 
одобрен със заповед на министъра на земе-
делието и храните.
(3) В срок до 4 месеца от подаване на заяв-
лението министърът на земеделието и храните 
издава заповед, с която признава или отказва 
да признае междубраншовата организация.